Դեռ ընթացող մեծածավալ շինարարական ու վերականգնողական աշխատանքների ընթացքին ծանոթանալու նպատակով երեկ Գյումրի էր այցելել նախագահ Ռոբերտ Քոչարյանը։ Շիրակի մարզպետ Ռոմիկ Մանուկյանի, տարածքային ղեկավարման նախարար Հովիկ Աբրահամյանի, Գյումրիի քաղաքապետ Վարդան Ղուկասյանի եւ այլ պաշտոնյաների ուղեկցությամբ նախագահը քաղաքի Կենտրոնական հրապարակում Սուրբ Ամենափրկիչ եկեղեցու մուտքի առջեւ տեղադրված երկրաշարժի զոհերի հիշատակի հուշակոթողին ծաղկեպսակ դրեց։